**OBRAZAC 1.**

**Utvrđivanje opsega studije, razine detaljnosti obrađenih podataka i ključnih okolišnih pitanja (Scoping)**

Svrha ovog koraka je prikupljanje podataka potrebnih za provođenje postupka i izrade strateške studije, kao i definiranje razine detaljnosti obrađenih podataka. Scoping omogućava fokusiranje na ključna pitanja okoliša i definiranje okolišnih ciljeva koji će se koristiti kao kriteriji pri procjeni utjecaja. Javnopravnim tijelima i zainteresiranoj javnosti poslani su zahtjevi za mišljenjem o obuhvatu studije i razini podataka, te mišljenjem o ključnim okolišnim problemima i pitanjima prisutnima na području funkcionalne regije. Ista tijela zamoljena su za dostavu mišljenja o sadržaju pojedinih poglavlja obveznog sadržaja strateške studije, kao i recentnih podataka iz svoje nadležnosti, a relevantnih za izradu studije.

***Obvezni sadržaj strateške studije***

1. kratki pregled sadržaja i glavnih ciljeva strategije, plana ili programa i odnosa s drugim odgovarajućim strategijama, planovima i programima
2. podaci o postojećem stanju okoliša i mogući razvoj okoliša bez provedbe Masterplana
3. okolišne značajke područja na koja provedba Masterplana može značajno utjecati
4. postojeći okolišni problemi koji su važni za Masterplan, posebno uključujući one koji se odnose na područja posebnog ekološkog značaja, primjerice područja određena u skladu s posebnim propisima o zaštiti prirode
5. ciljeve zaštite okoliša uspostavljene po zaključivanju međunarodnih ugovora i sporazuma, koji se odnose na Masterplan, te način na koji su ti ciljevi i druga pitanja zaštite okoliša uzeti u obzir tijekom izrade strategije, plana ili programa. Kao ciljevi zaštite okoliša predloženi su:

Smanjenje emisija iz prometa (onečišćujućih tvari, stakleničkih plinova, buke)

Poticanje javnog i ostalih održivih oblika prijevoza

Smanjenje količine energije korištene u sektoru prometa

Smanjenje utjecaja prometnog sustava na vodne resurse i sprječavanje onečišćenja kopnenih voda

Sprječavanje onečišćenja mora i stvaranja morskog otpada

Sprječavanje nepovratnog gubitka staništa i vrsta

Racionalno korištenje zemljišta i izbjegavanje promjena u korištenju zemljišta koje bi mogle značajno utjecati na okoliš

Smanjenje utjecaja teretnog prometa na naseljena područja

1. vjerojatno značajni utjecaji (sekundarni, kumulativni, sinergijski, kratkoročni, srednjoročni i dugoročni, stalni i privremeni, pozitivni i negativni) na okoliš, uključujući bioraznolikost, stanovništvo i zdravlje ljudi, tlo, vodu, more, zrak, klimu, materijalnu imovinu, kulturno-povijesnu baštinu, krajobraz, uzimajući u obzir njihove međuodnose
2. mjere zaštite okoliša uključujući mjere sprječavanja, smanjenja i ublažavanja nepovoljnih utjecaja provedbe strategije, plana ili programa na okoliš
3. kratki prikaz razloga za odabir razmotrenih razumnih alternativi, obrazloženje najprihvatljivije razumne alternative Masterplana na okoliš uključujući i naznaku razmatranih razumnih alternativi i opis provedene procjene, uključujući i poteškoće (primjerice tehničke nedostatke ili nedostatke znanja i iskustva) pri prikupljanju potrebnih podataka
4. opis predviđenih mjera praćenja
5. poglavlje Glavne ocjene prihvatljivosti Masterplana na ekološku mrežu
6. ne-tehnički sažetak podataka iz podstavaka 1. do 10. ovoga Priloga uključujući sažetak glavne ocjene prihvatljivosti

Molimo Vas za doprinos odgovorom na sljedeća pitanja vezano za sadržaj i razinu detaljnosti strateške studije po točkama obveznog sadržaja:

1. Osim strategija planova i programa (dalje: SPP) i Direktiva zahtijevanih Projektnim zadatkom, smatrate li da postoje dodatni SPP koje je potrebno uključiti u svrhu procjene usklađenosti Masterplana i integriranja ciljeva SPP u Masterplan i ako da, kojima?
2. Koje podatke smatrate da su relevantni za obradu u analizi početnog stanja okoliša i koje izvore smatrate da je potrebno koristiti pri analizi?
3. Na koja će područja provedbe Masterplana utjecaj biti najveći i zašto?
4. Na koje je ključne okolišne ili sektorske faktore iz područja vašeg djelokruga potrebno posebno obratiti pažnju tijekom izrade studije?
5. Smatrate li da je potrebno dopuniti ciljeve zaštite okoliša koji će se koristiti kao kriterij u strateškoj procjeni i ako da, koje je ciljeve još potrebno obuhvatiti kako bi se osigurao kvalitetni okvir za procjenu vjerojatno značajnih utjecaja Masterplana?